da en en en fr de da id da sv da da da sv sv nb en de da de da nl en en en en da en en en en en da en en en en en en en en en en da en en
Hamid Shah til Hong Kong efter sin bold - Svanholm Cricketklub
Onsdag d. 2. juni 2010 kl. 23:04 af Henrik Pfaff
Hvis Hamid Shah skal finde den bold han kastede til Gerrit Müller i 1. holdets udekamp mod Husum skal han helt til Hong Kong. Sådan går skrønen i hvert fald som vort 1. hold fortæller fra kampen.
Her slog Husums Gerrit Muller på Hamids spinnere den største sekser set på den kant, ud på jernbanen, hvor der efter sigende kørte et godstog med en åben container med destination Hong Kong.
Det var nok også det mest bemærkelsesværdige, man kunne sige om Husum-Svanholm. Husum gik først til gærdet. Gerrit Müller (56 på 50 bolde) tæskede rundt på Svanholms kasteangreb. Alle husumere ude for 128 (Zishan Shah 5/26). Da Svanholm havde 62 uden gærdetab på 12 overe kom regnen og Svanholm blev vinder på bedre scoringsgennemsnit. Zishan Shah og Ali Ahmed deltes nogenlunde om pointene
2 kampe 4 point - Svanholm
2 kampe 4 point - Glostrup
2 kampe 4 point - Herning
3 kampe 4 point - KB
4 kampe 4 point - Esbjerg
2 kampe 2 point - AB
2 kampe 2 point - Nørrebro
5 kampe 0 point - Husum
Andetholdet tabte den anden ud af tre kampe. Denne gang scorede vi kun 90 mod Nørrebro II`s 135. Vi havde endog en ex-landsholdsspiller Rohit Kanaija og den tredje bror Shah ved fornavn Zahid på holdkortet, men lige lidt hjalp det. Kizhar Javaid tog 5 for 42 og begynder at ligne en fastbowler i støbeskeen, men har desværre helbredsproblemer. Forhåbentlig kan han vokse sig ud af dem. Saad Ahmed eneste hæderlige gærdespiller med 23.
Drengene vandt 'topkampen' over Køge med 133 - 44 (Hamad Shah imponerende 6 gærder for 11.  Han svingede bolden godt ind og Køge var hjælpeløse)
Ali Ahmed - med i vindende gærdestand